Faas va començar la seva carrera com a corresponsal de guerra el 1951 amb l'agència Keystone, i amb 21 anys ja cobria els grans esdeveniments ocorreguts a Indoxina, com ara les negociacions de pau a Gènova de 1954. El 1956 va ser contractat per Associated Press (AP), on de seguida va destacar com un fotògraf de guerra decidit i valent, cobrint les guerres de Vietnam i Laos, així com les del Congo i Algèria. El 1962 va ser anomenat editor en cap d'AP per al sud-est d'Àsia, i es va establir a Saigon fins al 1974. Les seves instantànies de la guerra del Vietnam li donaren el premi Pulitzer el 1965. El 1967 va ser ferit de gravetat en una cama per una granada i a partir d'aquell fet va haver d'anar amb cadira de rodes la resta de la seva vida. El 1972 va guanyar el seu segon premi Pulitzer, pel seu seguiment del conflicte a Bangladesh.